Para outras páxinas con títulos homónimos véxase: Sicómoro.

| Pradairo bravo |
| --- |
| Imaxe da árbore |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Rosidae |
| Orde: | Sapindales |
| Familia: | Aceraceae |
| Xénero: | *Acer* |
| Especie: | ***A. pseudoplatanus*** |

 |
| Nome binomial |
| ***Acer pseudoplatanus***L. |

O **pradairo común** ou **pradairo bravo**, tamén chamado **sicómoro**, (***Acer pseudoplatanus*** **L.**) é unha árbore caducifolia do xénero *Acer*, da familia Sapindaceae, antes da antiga familia Aceraceae, común en Galicia, especialmente en solos húmidos. Moitas veces recibe simplemente o nome de pradairo.

Descrición
----------

O pradairo bravo é unha árbore grande, de talo lanzal, que pode acadar 35 m de altura e un diámetro duns 3,5 m ( a 1,5 m sobre o chan). A cortiza é de primeiras dun gris amarelento, logo gris avermellado, e pode escamar en placas grandes. As follas son opostas (como en todas as árbores do xénero *acer*), caducas, palmadas con cinco lobos en punta, de dentes romos, separados por seos agudos. Estas follas, de pecíolo longo, son verde-escuras na cara superior e verde-glauco no anverso, onde mostran pelos nos nervios.

As flores de cor verde-amarelo, agrupadas en corimbos, aparecen antes que as follas. Teñen 5 sépalos, 5 pétalos e 8 estames. Os froitos son en sámara con ás largas e pregadas, formando ángulo recto.

É unha árbore de crecemento rápido nos primeiros anos, que rebrota doadamente do tronco cando se lle corta. Florece entre 20 a 25 anos, en abril e maio. Os froitos aparecen a finais do verán e mantéñense bastante na árbore. Prefire chans ricos e, sobre todo, calizos. Polo xeral aparece en poboacións espalladas no medio doutras especies, especialmente acompañando faias e abetos. En Galicia pode verse no interior á beira de ríos e regatos e nos parques e alamedas.

Utilización
-----------

O pradairo común, coma outros pradairos, cultívase como planta ornamental, aínda que en Galiza este uso non é común, agás en variedades de follas púrpuras. A madeira, branca e bastante dura, úsase en carpintería e en torneados. Un emprego salientable é para fabricación de instrumentos musicais. En tempos utilizouse para facer zocas. Fornece tamén unha execelente madeira para queimar.

Mitoloxía
---------

[] Segundo a tradición alemá as cegoñas engadían ponlas de pradairos para evitar a esterilidade que lle traían os morcegos. E na mitoloxía húngara está asociado cos malos recordos e a melancolía segundo a lenda un pastor fixo unha frauta cunha ponla dun pradairo e ao tocala contaba a historia dunha princesa asasinada por envexa polas fillas do rei e que este soterrou baixo o pradairo.

Nome común
----------

Tilo, pradio, pradia, prádeo, pradairo, pradaira, prada, plátano silvestre, pladairo, pedrairo, padreiro, padrairo, arce, apradairo, alce, álamo.

Galería de imaxes
-----------------

* Detalle do froito.Detalle do froito.
* Acer pseudoplatanus.*Acer pseudoplatanus*.
* Os gomos son de cor verde.Os gomos son de cor verde.
* Os gomos aparecen despois das follas.Os gomos aparecen despois das follas.
* Follas.Follas.
* As sámaras teñen a semente redonda.As sámaras teñen a semente redonda.
* Semente.Semente.
* Casca do pradairo bravo, que se desprende en placas.Casca do pradairo bravo, que se desprende en placas.

Notas
-----

1. ↑  Nomes vulgares galegos en Buscatermos e diferente bibliografía: *Vocabulario do medio agrícola*. [Santiago de Compostela], Dirección Xeral de Política Lingüística, 1988. *Termos esenciais de botánica*. Santiago de Compostela, Universidade, 2004. VV. AA. (2012) *Vocabulario forestal*. Santiago de Compostela, Universidade / Deputación de Lugo. *Vocabulario de ciencias naturais*. Santiago de Compostela, Xunta, 1991. *Gran dicionario Xerais da lingua galega*. Vigo, Xerais, 2009
2. ↑  "Entrada de "sicómoro" no DRAG". Arquivado dende o orixinal o 25 de maio de 2015. Consultado o 25 de maio de 2015.
3. ↑  "Pradairo (Acer pseudoplatanus L.)". *Atlas Lingüístico Galego*. Consultado o 8 de setembro de 2016.

Véxase tamén
------------

### Outros artigos

* *Acer* (xénero)

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Pradairo común*** |

|  |  |
| --- | --- |
|  | Vexa a entrada do Galizionario acerca de  ***pradairo*** |

|  |  |
| --- | --- |
|  | Vexa a entrada do Galizionario acerca de  ***sicómoro*** |

|  |  |
| --- | --- |
| Control de autoridades | 
* Wd: Q156944
* AAT: 300375197
* BNF: 12267757m
* EBID: ID
* GEC: 0201805
* GND: 4144622-7
* LCCN: sh88022519
* MAG: 2777111245

 |

|  |  |
| --- | --- |
| Identificadores taxonómicos | 
* APDB: 131228
* APNI: 72762
* BioLib: 3609
* Dyntaxa: 223316
* EOL: 583073
* EPPO: ACRPP
* EUNIS: 150803
* GBIF: 3189870
* GlobalSpecies: 853852
* iNaturalist: 119791
* IFPNI: ID
* IPNI: 781462-1
* IRMNG: 10455450
* ISC: 2884
* ITIS: 28756
* IUCN: 193856
* NBN: NBNSYS0000003191
* NCBI: 4026
* PalDat: Acer\_pseudoplatanus
* PlantList: kew-2616276
* POWO: ID
* Soortenregister: 121398
* TAXREF: 79783
* Tela Botanica: 210
* Tropicos: 200008
* PLANTS: ACPS
* VASCAN: 9211
* VicFlora: ID

 |

|  |  |
| --- | --- |
| Identificadores | 
* UMLS: C0996909
* UNII: ONE46Q0920

 |